ΓΡΑΠΤΗ ΕΡΩΤΗΣΗ E-3336/01

υποβολή: Reinhold Messner (Verts/ALE)και Luigi Vinci (GUE/NGL) προς την Επιτροπή

(3 Δεκεμβρίου 2001)

Θέμα: Τρίτο τέρμιναλ του αερολιμένα της Malpensa και Α.Ε.Π. (Αξιολόγηση Επιπτώσεων στο Περιβάλλον)

Παρουσιάζεται ως επικείμενη η κατασκευή εντός του αερολιμένα Malpensa του Μιλάνου ενός νέου κτιρίουπό την ονομασία Τρίτος δορυφόρος, που προορίζεται για τη στάθμευση των αεροσκαφών σε σχέση με τον αεροσταθμό, καθώς και για την εκπλήρωση όλων των ενεργειών σχετικά με την επιβίβαση και αποβίβαση επιβατών και αντικειμένων. Η κατασκευή του τρίτου δορυφόρου είχε προβλεφθεί στο Υπουργικό Διάταγμα 903/87 με τυπολογία και μορφή ταυτόσημης εκείνων των δύο πρώτων που ήδηπάρχουν, ενώ η θεμελίωσή του έχει την ίδια μορφή και διαστάσεις με εκείνη των δύο πρώτων.

Η νέα μελέτη που φαίνετια ότι έχει ήδη εγκριθεί από το Υπουργείο Δημοσίων Έργων, αποτελεί τροποποίηση εκείνης που είχε εγκριθεί το 1987 (Υ.Δ. Υπουργείου Μεταφορών, 13 Φεβρουαρίου 1987 αριθ. 903/87 — γενικό πολεοδομικό σχέδιο αεροδρομίου Malpensa) και προβλέπει την κατασκευή ενός τρίτου δορυφόρου με σαφώς διαφορετικά χαρακτηριστικά σε σχέση με τους δύο πρώτους που κατασκευάσθηκαν το 1997-98 και συγκεκριμένα μεγαλύτερο ύψος και όγκος και μεγαλύτερες δυνατότητες εξυπηρέτησηςη των επιβατών. Σύμφωνα με ανεπίσημες δηλώσεις, οι δυνατότητες του αεροδρομίου της Malpensa φαίνεται ότι θα περάσουν από το σημερινό αριθμό των 20-22 εκ. επιβατών ετησίως στους 40 εκ. επιβάτες (ίσως και περισσότερο)(1). Το ότι από την τροποποίηση μπορεί να προκύψει ένα έργο με ουσιαστικά διαφορετικά χαρακτηριστικά σε σχέση με την προηγούμενη μελέτη, μαρτυρά το γεγονός ότι χρειάζεται ούτε λίγο ούτε πολύ να κατεδαφισθεί ηφιστάμενη θεμελίωση που είχε μελετηθεί για τη στήριξη των φορτίων τα οποία είχα προγραμματισθεί το 1987 (2 όροφοι και 3 επίπεδα) και όχι οι 5 όροφοι και τα 6 επίπεδα που προβλέπονται στη νέα μελέτη.

Ουδεμία διαδικασία Α.Ε.Π. έλαβε χώρα ενόψει της κατασκευής του τρίτου δορυφόρου έστω και ανπάρχουν σημαντικές τροποποιήσεις.

Στα πρόσφατα αιτήματα των δημάρχων της περιοχής για πρόσβαση στις πληροφορίες, η SEA (Εταιρεία Αερολιμενικών Δραστηριοτήτων) και το Υπουργείο Μεταφορών απάντησαν με γενικολογίες και κατά τρόπο ασαφή και παραπλανητικό.

Δεν θεωρεί η Επιτροπή αναγκαία μία ΑΕΠ τωνποδομών του αποκαλούμενου τρίτου δορυφόρου, βάσει των οδηγιών 85/337/ΕΟΚ(2) και 97/11/ΕΟΚ(3)·

Δεν θεωρεί η Επιτροπή ότι παρακάμφθηκε η οδηγία 90/313/ΕΟΚ(4) σχετικά με την ελεύθερη πρόσβαση στις πληροφορίες για το περιβάλλον·

(1) Δελτίο Τύπου: La Prealpina της 28.04.2001.

(2) ΕΕ L 175 της 5.7.1985, σελ. 40.

(3) ΕΕ L 73 της 14.3.1997, σελ. 5.

(4) ΕΕ L 158 της 23.6.1990, σελ. 56.

Απάντηση της κας Wallstrm εξ ονόματος της Επιτροπής

(1η Φεβρουαρίου 2002)

Σύμφωνα με την οδηγία 85/337/ΕΟΚ του Συμβουλίου της 27ης Ιουνίου 1985 για την εκτίμηση των επιπτώσεων ορισμένων δημοσίων και ιδιωτικών έργων στο περιβάλλον και την οδηγία 97/11/ΕΚ του Συμβουλίου της 3ης Μαρτίου 1997, η οποία τροποποίησε την οδηγία 85/337/ΕΟΚ, τα κράτη μέληποχρεούνται να εξασφαλίζουν ότι, πριν χορηγηθεί σχετική άδεια, τα έργα τα οποία ενδέχεται να έχουν σημαντικές επιπτώσεις στο περιβάλλον, μεταξύ άλλων, λόγω της φύσεως, του μεγέθους ή της θέσεώς τους,πόκεινται σε απαίτηση για έγκριση εκτέλεσης και για εκτίμηση των επιπτώσεών τους. Τα έργα που καλύπτονται από την οδηγία παρατίθενται στα παραρτήματα. Η Επιτροπή οφείλει να εξασφαλίζει τη σωστή εφαρμογή της κοινοτικής νομοθεσίας και, ως εκ τούτου, εν προκειμένω, να εξετάσει εάν η κοινοτική νομοθεσία για την εκτίμηση των περιβαλλοντικών επιπτώσεων (ΕΠΕ) εφαρμόσθηκε σωστά στο ενδιαφερόμενο κράτος μέλος.

Βάσει των στοιχείων που προσκόμισε το Αξιότιμο Μέλος του Κοινοβουλίου, το έργο στο οποίο αναφέρεται η ερώτηση, το σχέδιο ενός νέου κτιρίου, γνωστό ως τρίτος δορυφόρος, στον αερολιμένα Malpensa του Μιλάνου, το οποίο αφορά συστήματα στάθμευσης των αεροσκαφών στο χώρο του αεροσταθμού, καθώς και την εκπλήρωση όλων των ενεργειών σχετικά με την επιβίβαση και αποβίβαση επιβατών και φόρτωση και εκφόρτωση εμπορευμάτων, είναι άλλο από το κύριο σχέδιο Malpensa, το οποίο εγκρίθηκε το 1987. Το προαναφερόμενο σχέδιο θα μπορούσε να εμπίπτει είτε στην κατηγορία 12: Τροποποίηση των σχεδίων που περιλαμβάνονται στο παράρτημα Ι του παραρτήματος ΙΙ της οδηγίας 85/337/ΕΟΚ, πριν την τροποποίησή της, είτε στην κατηγορία 13: Αλλαγές και επεκτάσεις των σχεδίων που περιλαμβάνονται στο παράρτημα Ι ή ΙΙ και τα οποία έχουν ήδη εγκριθεί, εκτελεσθεί ή βρίσκονταιπό εκτέλεση, τα οποία ενδέχεται να έχουν επιβλαβείς συνέπειες στο περιβάλλον, του παραρτήματος ΙΙ της οδηγίας 85/337/ΕΟΚ, όπως τροποποιήθηκε από την οδηγία 97/11/ΕΚ.

Βάσει της οδηγίας 85/337/ΕΟΚ, πριν την τροποποίησή της, τα σχέδια που εμπίπτουν στο παράρτημα ΙΙ θα αποτελέσουν αντικείμενο εκτίμησης των περιβαλλοντικών τους επιπτώσεων (ΕΠΕ), όταν τα κράτη μέλη θεωρούν ότι τα χαρακτηριστικά τους το επιβάλλουν. Ωστόσο, τα κράτη μέλη θεωρείται ότι οφείλουν να πραγματοποιούν προκαταρκτική εκτίμηση, προκειμένου να διαπιστωθεί εάν τα σχέδια του παραρτήματος ΙΙ πρέπει ναποβληθούν σε διαδικασία ΕΠΕ. Βάσει της οδηγίας 85/337/ΕΟΚ, όπως αυτή τροποποιήθηκε για τα σχέδια του παραρτήματος ΙΙ, τα κράτη μέληποχρεούνται να προσδιορίζουν, με κατά περίπτωση εξέταση ή με βάση τα όρια ή τα κριτήρια που έχουν τεθεί, εάν το σχέδιο θα αποτελέσει αντικείμενο εκτίμησης σύμφωνα με τα άρθρα 5 έως 10.

Προκειμένου να προσδιορισθούν οι ορθές κοινοτικές διατάξεις που πρέπει να εφαρμοσθούν, θα πρέπει να εξετασθεί η ημερομηνίαποβολής προς τις αρμόδιες αρχές της αίτησης χορήγησης άδειας εκτέλεσης του έργου για τον τρίτο δορυφόρο, στον αερολιμένα Malpensa του Μιλάνου (χωριστά από το κύριο σχέδιο Malpensa, το οποίο εγκρίθηκε το 1987): τα σχέδια για τα οποίαπεβλήθη στις αρμόδιες αρχές αίτηση χορήγησης άδειας εκτέλεσης πριν τις 14 Μαρτίου 1999, διέπονται από τις διατάξεις της οδηγίας 85/337/ΕΟΚ (πριν την τροποποίησή της το 1997).

Η Επιτροπή έχει ήδη κινήσει διαδικασία για το έργο και έχει στείλει επιστολή προς τις ιταλικές αρχές ζητώντας πληροφορίες επί του θέματος. Η Επιτροπή θα λάβει τα κατάλληλα μέτρα προκειμένου να εξασφαλίσει την τήρηση της κοινοτικής νομοθεσίας.

Όσον αφορά την εφαρμογή της οδηγίας 90/313/ΕΟΚ του Συμβουλίου τής 7ης Ιουνίου 1990 σχετικά με την ελεύθερη πληροφόρηση για θέματα περιβάλλοντος, τα στοιχεία που προσκόμισε το Αξιότιμο μέλος του Κοινοβουλίου δεν είναι επαρκώς λεπτομερή. Ελλείψει αιτιολογημένης προσφυγής για μη εφαρμογή της οδηγίας 90/313/ΕΟΚ, δεν μπορεί να προσδιορισθεί επί του παρόντος καμία παράβαση αυτής. Σε περίπτωση που το Αξιότιμο Μέλος του Κοινοβουλίου προσκομίσει λεπτομερή στοιχεία που θα της δώσουν τη δυνατότητα να αξιολογήσει τα θέματα σε σχέση με την οδηγία 90/313/ΕΟΚ, η Επιτροπή θα είναι σε θέση να διερευνήσει, επίσης, αυτό το θέμα.